ΚΑΝΟΝΙΣΜΟΣ (ΕΟΚ) αριθ. 821/68 ΤΗΣ ΕΠΙΤΡΟΠΗΣ της 28ης Ιουνίου 1968 περί προσδιορισμού, των μετά μερική ως και ολοσχερή σχεδόν απόξεση του περικαρπίου τους και στρογγύλευση κατά τα δύο άκρα σπόρων σιτηρών, εφαρμοζομένου για τη χορήγηση επιστροφής κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1) και ιδίως το άρθρο 16 παράγραφος 6,

Εκτιμώντας:

ότι η επιστροφή κατά την εξαγωγή πρέπει να χορηγείται αφού ληφθεί υπόψη η ποιότης του μεταποιημένου προϊόντος των σιτηρών, το οποίο δικαιούται την εν λόγω επιστροφή κατά τρόπο ώστε να αποφεύγεται όπως τα δημόσια χρήματα συμβάλλουν στην εξαγωγή προϊόντων κατωτέρας ποιότητος- ότι με την προοπτική αυτή είναι αναγκαίο να καταρτισθεί κατά τρόπο συγκεκριμένο και εφαρμόσιμο από όλα τα Κράτη μέλη ένας ορισμός των σπόρων σιτηρών, οι οποίοι πρέπει να δικαιούνται της χορηγουμένης επιστροφής για τους μετά μερική ως και ολοσχερή σχεδόν απόξεση του περικαρπίου τους και στρογγύλευση κατά τα δύο άκρα, σπόρους σιτηρών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣE ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τη χορήγηση της επιστροφής κατά την εξαγωγή, οι μετά μερική ως και ολοσχερή σχεδόν απόξεση του περικαρπίου τους και στρογγύλευση κατά τα δύο άκρα σπόροι είναι εκείνοι οι οποίοι ανταποκρίνονται στα χαρακτηριστικά που αναγράφονται στο παράρτημα.

Άρθρο 2

Ο παρών κανονισμός αρχίζει να ισχύει την 1η Ιουλίου 1968.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Ιουνίου 1968.

Για την Επιτροπή

Ο Πρόεδρος

Jean REY

(1) ΕΕ αριθ. 117 της 13.6.1967, σ. 2269/67.

ΠΑΡΑΡΤΗΜΑ

ΠΡΟΣΔΙΟΡΙΣΜΟΣ ΤΩΝ ΟΡΩΝ "ΣΠΟΡΟΙ ΜΕ ΜΕΡΙΚΗ ΑΠΟΞΕΣΗ ΤΟΥ ΠΕΡΙΚΑΡΠΙΟΥ" (ΑΠΟΦΛΟΙΩΜΕΝΟΥ) ΚΑΙ "ΣΠΟΡΟΙ ΜΕ ΟΛΟΣΧΕΡΗ ΑΠΟΞΕΣH ΤΟΥ ΠΕΡΙΚΑΡΠΙΟΥ ΤΩΝ ΚΑΙ ΣΤΡΟΓΓΥΛΕΥΣΗ ΑΥΤΩΝ ΚΑΤΑ ΤΑ ΔΥΟ ΑΚΡΑ" Α. Στην έννοια "σπόροι με μερική απόξεση του περικαρπίου" υπάγονται οι αποφλοιωμένοι ή αποξεσθέντες σπόροι:

1. Αποφλοιωμένοι είναι:

οι σπόροι σιτηρών, οι οποίοι έχουν απαλλαγεί του περικαρπίου τους ή οι σπόροι σιτηρών με βράκτειον (βλέπε επεξηγηματικές σημειώσεις στην κλάση 10.03 σπόρων) οι οποίοι έχουν απαλλαγεί των βρακτείων, τα οποία προσφύονται ισχυρώς στο περικάρπιο - παραδείγματος χάριν κριθή ενδεδυμένη - ή τα οποία περικλείουν τους σπόρους τόσο σφικτά ώστε τα βράκτεια δεν δύνανται να απομακρυνθούν δια κτυπήματος ή άλλου τρόπου, όπως για τη βρώμη.

2. Αποξεσθέντες είναι:

σπόροι (όσον αφορά την κριθή, απηλλαγμένοι των βρακτείων) οι οποίοι έχουν απαλλαγεί του μεγαλυτέρου μέρους του περικαρπίου τους και του φλοιού τους.

Β. Στην έννοια "σπόροι με ολοσχερή σχεδόν απόξεση του περικαρπίου τους και στρογγύλευση κατά τα δύο άκρα" υπάγονται:

α) οι σπόροι οι οποίοι ανταποκρίνονται στον κάτωθι ορισμό:

σπόροι σιτηρών, κυρίως κριθής, απηλλαγμένοι ολοσχερώς του περικαλύμματος του περικαρπίου, των αγάνων και του μεγαλύτερου μέρους του εξωτερικού περιβλήματος και στρώματος αλευρώνης, οι οποίοι είναι ενιαίας διαστάσεως και στρογγυλευμένου σχήματος,

β) και πληρούν επί πλέον τους κάτωθι όρους:

1. Αφαίρεση του περικαλύμματος, αποφλοίωση και απόξεση κατά τον ορισμό-

2. Ομοιομορφία των σπόρων:

α) 75% των σπόρων δεν πρέπει να υπερβαίνει το 20% του dm

β) 94% των προστιθεμένων προοδευτικώς σπόρων μεταξύ 3 και 97% δεν πρέπει να υπερβαίνει το 30% του dm

γ) 100% των σπόρων δεν πρέπει να υπερβαίνει το 50% του dm κατ' ανώτατο όριο.

Προσδιορισμός του βαθμού ομοιομορφίας δια της κοκκομετρικής αναλύσεως δια κοσκίνου με στρογγυλές οπές.

dm: η ενδιάμεσος αξία η προσδιοριζομένη από την καμπύλη των λαμβανομένων συνόλων μετά την κοκκομετρική ανάλυση σε περίπτωση διελεύσεως του 50% του προϊόντος.

Κοκκομετρική ανάλυση

Συσκευές:

- Σύστημα κοσκίνων με στρογγυλές οπές (διαμέτρου 200 χιλιοστών, διαμέτρου οπών: 4,0 έως 1,0 χιλιοστών, με διαστήματα 0,25 χιλιοστών)-

- συσκευή κοσκινίσματος - το κοσκίνισμα πρέπει να γίνεται δια της χειρός- εξαρτήματα κοσκινίσματος (κύβοι από καουτσούκ 20 χιλιοστών ακμής)-

- ζυγός ακριβείας.

Εκτέλεση:

Κατά κανόνα η με μερική απόξεση του περικαρπίου κριθή διέρχεται από 6 διαφορετικά κόσκινα, το σύστημα κοσκίνων κλείεται στο εσωτερικό και ανώτερο μέρος του, το κόσκινο με τις πλέον μεγαλύτερες οπές τοποθετείται υψηλά και ως πυθμένας, πρέπει να είναι κενό μετά το κοσκίνισμα.

Κοσκινίζουμε δια χειρός, επί πέντε λεπτά τουλάχιστον, δύο δείγματα της με μερική απόξεση του περικαρπίου κριθής εξακριβωθέντος βάρους από 50 έως 100 γραμ. χρησιμοποιώντας ως εξαρτήματα κοσκινίσματος κύβους καουτσούκ.

Για να κοσκινίσουμε κρατάμε με τα χέρια το σύστημα κοσκινίσματος σε οριζόντια σχεδόν θέση και κινούμε 120 φορές περίπου ανά λεπτό, κάθε δε χτύπημα έχει διαδρομή 70 χιλιοστών περίπου. Η παλινδρομική αυτή κίνηση διακόπτεται ανά λεπτό για μία τριπλή κυκλική κίνηση. Τα υπολείμματα του κοσκινίσματος ζυγιζόμενα, κατά προσέγγιση 0,1 γραμ. εκφράζονται σε ποσοστό του κοσκινισθέντος προϊόντος, ζυγισθέντος υπό τύπον ακεραίων αριθμών και υπολογίζομε τους μέσους όρους.

Οι μέσοι όροι εκφραζόμενοι σε ποσοστό υπολειμμάτων κοσκινίσματος πρέπει να προστεθούν αρχίζοντας από την τιμή 0%- για τα υπολείμματα του κενού κοσκίνου με τις μεγάλες οπές, μεταφέρομε τα προστιθέμενα ποσοστά Σ (%) ως και τα αντίστοιχα μεγέθη οπών κοσκινίσματος που αντιστοιχούν στους άξονες συντεταγμένων επί χάρτου μιλιμετρικού τα Σ (%) σε τετμημένες και τις διαμέτρους των οπών, σε χιλιοστά, σε συντεταγμένες.

Η καμπύλη η λαμβανομένη συνδέοντας τα σημεία με ευθείες γραμμές δίδει την ενδιάμεσο αξία dm σε εκατοστά του χιλιοστού του πλάτους της οπής για Σ (%) = 50.